## Odluka o visini naknade za obvezne zdravstvene preglede bilja u prometu preko granice Republike Hrvatske

### NN 44/1992 (14.7.1992.), Odluka o visini naknade za obvezne zdravstvene preglede bilja u prometu preko granice Republike Hrvatske

# VLADA REPUBLIKE HRVATSKE

Na temelju članka 4. Zakona o preuzimanju saveznih zakona u oblastima
poljoprivrede i šumarstva koji se u Republici Hrvatskoj primjenjuju kao
republički zakoni i članka 60. stavka 1. Zakona o zaštiti bilja od bolesti
i štetočina koje ugrožavaju Cijelu zemlju ("Narodne novine";
br. 53/91), Vlada Republike Hrvatske na sjednici održanoj 13. srpnja 1992.
donijela je

## ODLUKU

### o visini naknade za obvezne zdravstvene preglede bilja u prometu preko granice Republike Hrvatske

I.

Naknada za obvezni zdravstveni pregled pošiljaka biIja koje se uvoze,
provoze i izvoze, ovisno o vrsti pošiljke, iznosi:

1. za vagonske, kamionške i za pošiljke u kontejnerima do 10 tona 3.000
hrvatskih dinara, a za svaku slijedeću odnosno započetu tonu iznad 10 tona
povećava se za 300 hrvatskih dinara;

2. za brodske pošiljke, osim za brodske pošiljke drva. za svaku započetu
tonu 50 hrvatskih dinara, a najmanje 5.000 hrvatskih dinara za jednu pošiljku;

3. za brodske pošiljke drva (trupci, rudničko drvo. piljeno drvo. razne
vrste drvnih prerađevina) 50 hrvatskih dinara za svaki započeti kubni metar,
a najmanje 5.000 hrvatskih dinara po jednoj pošiljci, odnosno 30 hrvatskih
dinara za svaki započeti kubni metar celuloznog ili ogrjevnog drva, a najmanje
3.000 hrvatskih dinara po jednoj pošiljci;

4. za avionske pošiljke za svakih započetih 10 kilograma 50 hrvatskih
dinara, a najmanje 1.000 hrvatskih dinara po jednoj pošiljci;

5. za komadne pošiljke (iz zbirnih vagona. kamiona i kontejnera, pošiljke
u kombi-vozilima, laganim prikolicama, osim pošiljaka iz podtočke 7. ove
točke) 30 hrvatskih dinara za svakih započetih 10 kilograma, a najmanje
500 hrvatskih dinara po jednoj pošiljci;

6. za poštanske pošiljke do 0.25 kilograma 50 hrvatskih dinara, do jednog
kilograma 100 hrvatskih dinara, kao i za svaki slijedeći odnosno započeti
kilogram 100 hrvatskih dinara:

7. za pošiljke što ih putnici ili osoblje prijevoznih sredstava nose
uza se za svakih započetih 10 kilograma 200 hrvatskih dinara;

8. za pošiljke drva (za trupce, rudničko drvo piljeno drvo, razne vrste
drvnih prerađevina), osim brodskih pošiljaka drva, 100 hrvatskih dinara
za svaki započeti kubni metar, odnosno 70 hrvatskih dinara za svaki započeti
kubni metar celuloznog ili ogrjevnog drva;

9. za drvo za pomoćne pregrade i daske na brodu ili tegljenici. kao
i za obložne daske, podloške i palete s vagonskih i kamionskih pošiljaka,
koje se s njih uklanjaju nakon upotrebe ili dotrajalosti 200 hrvatskih
dinara po kubnom metru;

10. za ostatke biljnog podrijetla nakon čišćenja broda odnosno tegljenice
5.000 hrvatskih dinara po brodu odnosno tegljenici. Naknada za obvezni
zdravstveni pregled pošiljke drva (trupci, rudničko drvo, piljeno drvo
razne vrste drvnih prerađevina) iz podtočke 3. i 8. ove točke određuje
se na način da je jedan prostorni metar jednak 0,7 kubnog metra (1 prm
= 0,7 m').

II.

Naknada za obvezni zdravstveni pregled pošiljaka bilja koje se pretovaraju
u provozu kroz Republiku Hrvatsku, određuje se za vagonske. kamionske i
brodske pošiljke u visini 50% od naknada propisanih u točki I. podtočki
1, 2; 3. i 8. ove odluke.

III.

Naknada za obvezni zdravstveni pregled sjemena i sadnog materijala određuje
se u visini naknade propisane u točki I. podtočki 1, 2, 4, 5, 6. i 7. ove
odluke, uvečane za 100%.

IV.

Naknada za obvezni zdravstveni pregled bilja koje se izvozi ili uvozi
za neposrednu preradu (šećerna repa, žitarice i njihovi proizvodi nakon
mljevenja, grožde industrijsko voće i povrće), određuje se u visini 50%
od naknade propisane u točki 1, podtočki 1, 2. i 5. ove odluke. Inspektor
za zaštitu bilja koji obavlja obvezni zdravstveni pregled bilja može zatražiti
od izvoznika odnosno uvoznika pismeni dokaz da bilje iz stavka 1. ove točke
služi za neposrednu preradu.

V.

Za praznu ambalažu biljnog podrijetla koja se vraća u Republiku Hrvatšku,
a upotrebljena je za otpremu pošiljaka bilja, određuje se naknada u visini
50% od naknada propisanih u točki I. podtočki 1, 2, 4. i 5. ove odluke.

VI.

Ako uvoznik, izvoznik odnosno provoznik zahtijeva pregled ambalaže od
bilja za pošiljke koje ne podliježu obveznom zdravstvenom pregledu bilja,
naknada se određuje u visini naknada propisanih u točki I. podtočki 1,
2. i 4. ove odluke.

VII.

Ako izvoznik pravovremeno ne pripremi pošiljku bilja za obvezni zdravstveni
pregled bilja, a pozove inspektora za zaštitu bilja i ako inspektor za
zaštitu bilja izade na mjesto utovara u određeno vrijeme, izvoznik je dužan
za njegov izlazak platiti 3.000 hrvatskih dinara po satu čekanja.

VIII.

Naknada za obvezni zdravstveni pregled pošiljke u kojoj se nalazi više
vrsta bilja određuje se u visini naknada propisanih u točki I. podtočki
1, 2, 4, 5. 6. i 7 ove odluke, uvečanih:

- za 10% do pet vrsta bilja;

- za 20% do 10 vrsta bilja;

- za 30% do 15 vrsta bilja;

- za 40% do 20 vrsta bilja;

- za 50% za više od 20 vrsta bilja.

IX.

Naknada za obvezni zdravstveni pregled pošiljaka bilja u izvozu, uvozu
odnosno provozu koji se obavlja tijekom noći i u dane državnih blagdana
i neradnih dana povećava se za 100% od visine propisane naknade.

X.

Sredstva naknada za obvezne zdravstvene preglede pošiljaka bilja u prometu
preko granice Republike Hrvatske prihod su Republike Hrvatske. Sredstva
naknada iz stavka I. ove točke za obvezne zdravstvene preglede pošiljaka
bilja u izvozu, uplaćuju se na poseban račun koji se vodi pri Ministarstvu
poljoprivrede, šumarstva i vodoprivrede.

XI.

Stupanjem na snagu ove odluke prestaje važiti Odluka o visini naknade
za obavezni zdravstveni pregled bilja u prometu preko granice Socijalištičke
Federativne Republike Jugoslavije ("Službeni list SFRJ", br.
46/91 i "Narodne novine", br. 53/91) i Odluka o visini naknade
za obavezne zdravstvene preglede bilja u izvozu ("Narodne novine",
br. 36/91).

XII.

Ova odluka stupa na snagu danom objave u "Narodnim novinama".

Klasa: 541-01/92-01/04

Urbroj : 5030116-92-1

Zagreb, 13. srpnja 1992.

potpredsjednik

**dr. Milan Ramljak, v. r.**

Odluka, NN 44/1992-1102